
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 170
                                                        din 29 octombrie 2015
privind organizarea evenimentului  „Convenţia Naţională de Toamnă” 

a Cluburilor Lions din  România 


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 23784/13.10.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
            Având în vedere adresa Asociaţiei Cluburilor Lions District 124 România, înregistrată la Municipiul Sighişoara cu nr. 23716/13.10.2015, prin care se solicită organizarea, în parteneriat, cu Municipiul Sighişoara a evenimentului „Convenţia Naţională de Toamnă” a Cluburilor Lions din România, în  zilele de 12-15 noiembrie 2015;
Ţinând cont de prevederile art. 124 din Legea nr. 215/2001, legea administraţiei publice locale, republicată, cu modificările şi completările ulterioare, conform cărora consiliile locale şi consiliile judeţene pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de  binefacere sau de utilitate publică ori serviciilor publice;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

          Văzând Raportul de specialitate comun al Direcţiei Relaţii Publice şi Comunicare şi al Muzeului de Istorie, înregistrat cu nr. 23781/13.10.2015, prin care se propune organizarea evenimentului “Convenţia Naţională de Toamnă” a  Cluburilor Lions din România, în zilele de 12-15 noiembrie 2015, în parteneriat, încheiat între Municipiul Sighişoara şi Asociaţia Cluburilor Lions District 124 România, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „c” şi „d”, (6) lit. „a” pct. 4, 5 şi 19, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,


      HOTĂRĂŞTE:
Art. 1. Se aprobă organizarea  evenimentului “Convenţia Naţională de Toamnă” a  Cluburilor Lions din România de către Asociaţia Cluburilor Lions District 124 România, în parteneriat, cu Municipiul Sighişoara, în zilele de 12-15 noiembrie 2015.
Art. 2. Se aprobă punerea la dispoziţie, cu titlu gratiut, a Sălii Festive (Sala Barocă), a sălii mici şi a celei de şedinţă din incinta Primăriei Municipiului Sighişoara, precum şi utilizarea Centrului Naţional de Informare şi Promovare Turistică, de către Asociaţia Cluburilor Lions District 124 România, pentru activităţiile de pregătire a evenimentului “Convenţia Naţională de Toamnă” a  Cluburilor Lions din România în zilele de 13-14 noiembrie 2015, în relaţiile cu participanţii la eveniment.  
Art. 3 Se aprobă încheierea Acordului de parteneriat între Municipiul Sighişoara şi Asociaţia Cluburilor Lions District 124 România, conform anexei nr. 1, care face parte integrantă din prezenta hotărâre. 
Art. 4. Se împuterniceşte Viceprimarul Municipiului Sighişoara, domnul Ionel Gavrilă, care exercită de drept, potrivit prevederilor legale, atribuţiile primarului, cu semnarea acordului de parteneriat dintre Municipiul Sighişoara şi Asociaţia Cluburilor Lions District 124 România, prevăzut la art. 3 din prezenta hotărâre.
Art. 5. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Direcţia Relaţii Publice şi Comunicare, Muzeul de Istorie, Biroul Logistic, Aprovizionare Tehnico-Materială şi Adminitrativ, Direcţia Administrarea Patrimoniului, Biroul Juridic din cadrul Municipiului Sighişoara şi Asociaţia Cluburilor Lions District 124 România.
Art. 6. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

        Bontea Adrian

  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Direcţia Relaţii Publice şi Comunicare;

  2 ex. Muzeul de Istorie;

  1 ex. Biroul Logistic, Aprovizionare Tehnico-Materială şi Adminitrativ;

  1 ex. Direcţia Administrarea Patrimoniului;

  1 ex. Biroul Juridic;

  1 ex. Asociaţia Cluburilor Lions District 124 România.
14 ex. 
A.B.

